ΜΙΑ ΣΕΙΡΑ ΝΤΟΚΙΜΑΝΤΕΡ ΤΟΥ NETFLIX
Τα πιο ισχυρά αρπακτικά της Γης.
Χρειάζεται κάτι παραπάνω από άγρια δύναμη…
για να φτάσεις στην κορυφή.
Με απίστευτη πνευματική δύναμη,
και την ικανότητα να εκμεταλλευτούν τις ευκαιρίες,
οι αρκούδες κυριαρχούν σε μερικά από τα εχθρικότερα μέρη του πλανήτη.
Όμως τα μικρά δεν γεννιούνται με τις δεξιότητες της επιβίωσης.
Πρέπει να τις διδαχθούν.
Έτσι η μαμά αρκούδα αναλαμβάνει τη δύσκολη δουλειά
να προετοιμάσει τα μικρά
να αντιμετωπίσουν τον κόσμο.
ΑΡΚΟΥΔΕΣ
ΜΑΣΑΧΟΥΣΕΤΗ, ΗΝΩΜΕΝΕΣ ΠΟΛΙΤΕΙΕΣ
Στην παγωμένη μέγγενη του χειμώνα,
τα βόρεια δάση
είναι ακίνητα.
Σιωπηρά.
Καμία ένδειξη που να δείχνει
ότι κάτω από το χιόνι
κοιμάται ένας γίγαντας.
Αναπνέει αργά.
Η καρδιά χτυπάει μόνο οκτώ φορές το λεπτό.
Έχει να φάει από το φθινόπωρο.
Για τρεις μήνες,
αυτή η αμερικανική μαύρη αρκούδα βρίσκεται σε χειμερία νάρκη.
Με θαυμαστό τρόπο…
πριν τρεις βδομάδες
ξύπνησε όσο χρειάζεται για να γεννήσει
τρία μικρά.
Το καθένα ζυγίζει όσο μια κονσέρβα.
Αν και επιβιώνει από τα αποθέματα λίπους,
τα μωρά της δεν θα πεινάσουν.
Έχει τόσο πλούσιο γάλα
που ήδη έγιναν διπλά σε μέγεθος.
Η ίδια ιστορία ξεδιπλώνεται σε όλη τη Β. Αμερική.
Πάνω από μισό εκατομμύριο αρκούδες σε χειμερία νάρκη.
Στο υπέδαφος.
Ή κάτω από πεσμένα δέντρα.
Μερικές βρίσκονται εκτεθειμένες.
Τα μικρά κουρνιάζουν και επιβιώνουν από τη ζεστασιά της μητέρας.
Αλλά αυτή η μαμά
διάλεξε την πιο ζεστή φωλιά.
Όταν έρθει η άνοιξη,
η σκληρή δουλειά της ξεκινά.
Η ανατροφή μιας αρκούδας
διαμορφώνει όλη της τη ζωή.
Υπάρχουν οκτώ είδη αρκούδων.
Βρίσκονται από τις ζούγκλες της Ασίας
μέχρι τους παγετώνες της Αρκτικής.
Μερικές είναι εκπληκτικά μικρές,
στο μέγεθος σκύλου.
Άλλες ζυγίζουν σχεδόν έναν τόνο.
Αν και όλες ταξινομούνται ως σαρκοφάγα,
οι περισσότερες τρώνε ό,τι μπορούν να πιάσουν.
Ο τρόπος ανεύρεσης της σωστής τροφής τη σωστή στιγμή
μπορεί να διδαχθεί μόνο από μια αφοσιωμένη μητέρα.
Το σπίτι κάθε αρκούδας έχει τις δικές του προκλήσεις.
Το να μάθουν να χρησιμοποιούν το μυαλό
καθώς και τη φυσική δύναμη
κρίνουν την επιβίωση.
Ο αρκτικός χειμώνας.
Εχθρικός.
Άψυχος.
Μάλλον…
όχι εντελώς.
ΣΒΑΛΜΠΑΡΝΤ, ΝΟΡΒΗΓΙΑ
Ακόμα και στους 40 υπό το μηδέν,
η πολική αρκούδα έχει καλή μόνωση
με διπλή στρώση γούνας
και μια στρώση λίπους πάχους ανθρώπινου χεριού.
Οι πολικές αρκούδες δεν χρειάζονται χειμερία νάρκη.
Ο χειμώνας είναι η κυνηγετική τους περίοδος.
Αγαπημένη τους λεία οι φώκιες,
κι οι πολικές αρκούδες χρησιμοποιούν την εκπληκτική τους όσφρηση
για να τις εντοπίσουν από μίλια.
Αυτό το αρσενικό εντόπισε μια οσμή,
αλλά δεν είναι λεία.
Είναι άλλες αρκούδες.
Ως γνωστό, οι αρσενικές σκοτώνουν τα μικρά που δεν είναι δικά τους.
Αυτής της μαμάς τα μικρά, σε πλήρη σχεδόν ανάπτυξη,
δεν είναι τόσο ευάλωτα.
Όμως, ας κρατάνε αποστάσεις.
Πριν μπορέσουν να κυνηγάνε μόνα,
χρειάζεται να τελειοποιήσουν τις δεξιότητές τους.
Ίσως αυτή είναι ευκαιρία
να δείξει η μαμά πώς γίνεται.
Προσέγγιση από την προσήνεμη πλευρά.
Παραλλαγή.
Αθόρυβη κίνηση σε απόσταση βολής.
Με κάθε επιτυχημένο κυνήγι,
η μαμά βοηθά τα μικρά να γίνονται πιο δυνατά
και πιο σοφά.
Όταν την αφήσουν, αυτά τα μαθήματα θα κάνουν τη διαφορά
μεταξύ ζωής και θανάτου.
ΜΑΣΑΧΟΥΣΕΤΗ, ΗΠΑ
Οι αρκούδες αρχίζουν να μαθαίνουν μόλις αφήσουν τη φωλιά.
Ήρθε η άνοιξη για την οικογένεια της μαύρης αρκούδας
και η ύπαιθρος καλεί.
Η μαμά αρκούδα έχει χάσει πάνω από 45 κιλά λίπους από το φθινόπωρο,
σχεδόν το μισό της βάρος,
έτσι είναι έτοιμη για δράση.
Χαρούμενα και χορτασμένα από γάλα,
τα μικρά της δεν βιάζονται.
Είναι ένας καινούργιος κόσμος.
Το σκαρφάλωμα βγαίνει αυθόρμητα.
Όμως είναι δρόμος μετ' εμποδίων.
Από το πρώτο εμπόδιο…
η μαμά τα προσέχει.
Μόνη της τα προμηθεύει με τροφή,
τα διδάσκει και τα προστατεύει.
Είναι τεράστια ευθύνη.
Το ένα τρίτο των μικρών δεν ζει πάνω από έναν χρόνο.
Ένας από τους μεγαλύτερους κινδύνους
είναι οι άλλες αρκούδες.
ΑΛΑΣΚΑ, ΗΠΑ
Οι καφέ αρκούδες, γνωστές και ως αρκούδες Γκρίζλι,
κατέβηκαν από τις χειμερινές φωλιές τους στα βουνά.
Μαζεύονται σε παράκτια λιβάδια για να φάνε κυπερίδες.
Οι αρκούδες δεν υπερασπίζονται μια περιοχή σαν τις γάτες ή τους σκύλους,
αλλά ξέρουν ποιος είναι το αφεντικό.
Αυτό το γέρικο κυρίαρχο αρσενικό
διεκδικεί αυτόν τον βοσκότοπο χρόνια τώρα.
Χρειάζεται να βάλει κιλά
για να αντιμετωπίσει όποιον τολμήσει να τον προκαλέσει
στην αναπαραγωγική περίοδο.
Το γρασίδι έχει μεγάλη περιεκτικότητα πρωτεϊνών για τους μυς.
Αλλά αν είσαι πιο έξυπνος από τη μέση αρκούδα,
υπάρχει κι άλλη πιο θρεπτική τροφή.
Αυτή η μαμά πηγαίνει το μικρό της
σε μια αποκλειστική εμπειρία τροφής.
Μια λασπερή παραλία ίσως δεν υπόσχεται πολλά.
Αλλά λίγο σκάψιμο
μπορεί να ξετρυπώσει θησαυρό.
Μόλις βρεις ένα μύδι,
πρέπει να το ρουφήξεις,
μια εξαιρετικά λεπτεπίλεπτη δουλειά.
Λίγες αρκούδες μπορούν να το κάνουν.
Το έμαθε από τη μητέρα της.
Και τώρα μεταφέρει τη γνώση.
Στην άμπωτη
ένας ταλαντούχος ψαράς θα βρει εκατό ζουμερούς μεζέδες.
Καλύτερη πρωτεΐνη
από το βόσκημα στον ίδιο χρόνο.
Αν μάθει την κόρη της, της δίνει πλεονέκτημα σε έναν ανταγωνιστικό κόσμο.
Ένας άγνωστος.
Ώρα για αναχώρηση.
Άλλο ένα σημαντικό μάθημα.
Αν μπορείς, απόφυγε τις συγκρούσεις.
Μια θυμωμένη αρκούδα είναι στοιχειό της φύσης.
Ακόμα και με μεγαλύτερο αντίπαλο,
πάντα πόνταρε στην αρκούδα.
Ή στα νύχια της.
Με μήκος ως και δέκα εκατοστά, είναι τρομερά όπλα.
Αλλά είναι και πολυχρηστικά εργαλεία.
Καρφιά αναρρίχησης.
Φτυάρια.
Γάντζοι πάγου.
Ακόμα και μαχαιροπίρουνα.
Κι όταν χρειάζεται ένα καλό ξύσιμο,
είναι το καλύτερο.
Τα μακρύτερα νύχια
ανήκουν στη μικρότερη αρκούδα.
Μόλις το ένα δέκατο της Γκρίζλι,
η αρκούδα του ήλιου είναι ειδική στην επιβίωση στη ζούγκλα.
ΒΟΡΝΕΟ, ΜΑΛΑΙΣΙΑ
Η ανεύρεση τροφής μέσα στη ζούγκλα βλάστησης
δεν είναι εύκολη.
Αλλά με την απαράμιλλη όσφρησή της…
ακολουθεί τη μύτη της.
Εντόπισε την πηγή του μεθυστικού αρώματος.
Αλλά υπάρχει ένα πρόβλημα.
Είναι εκεί ψηλά.
Σε ύψος τεσσάρων ορόφων.
Αλλά οι αρκούδες του ήλιου
αγαπούν το μέλι.
Πάλι καλά που είναι πρωταθλητές αναρρίχησης.
Αυτά τα μακριά, γαμψά νύχια
έχουν άριστο πιάσιμο,
και το μέγεθος σκύλου την κάνει ελαφριά κι ευκίνητη,
αλλά
έχει πάει σε λάθος δέντρο.
Και τώρα
έχει ανταγωνισμό.
Όντως;
Οι αρκούδες του ήλιου λατρεύουν τις προνύμφες στα σάπια κούτσουρα.
Αφού η άλλη αρκούδα είναι αφηρημένη,
ευκαιρία να αλλάξει δέντρο.
Οι μέλισσες θύμωσαν, αλλά, ευτυχώς, δεν έχουν κεντρί.
Επιτέλους.
Χτύπησε φλέβα χρυσού.
Τα νύχια εξυπηρετούν για να πάρει το μέλι.
Κι η 25 εκατοστών γλώσσα κάνει τα υπόλοιπα.
Όταν χρειάζεται να βρουν τροφή στη ζούγκλα,
οι αρκούδες του ήλιου τη γλείφουν.
Αλλά αφού αποψιλώνονται τα δάση τους για γεωργία…
οι αρκούδες μένουν άστεγες.
Και πιο εκτεθειμένες στους λαθροθήρες για παραδοσιακά γιατροσόφια.
Είναι η σπανιότερη αρκούδα στη Γη τώρα.
Ακόμα πιο σπάνια
και από την πιο αινιγματική αρκούδα.
ΣΕΤΣΟΥΑΝ, ΚΙΝΑ
Το γιγαντιαίο πάντα περνάει το μεγαλύτερο μέρος της ζωής του
τρώγοντας ένα πράγμα.
Μπαμπού.
Μπορεί να χαλαρώνει για 12 ώρες
καταβροχθίζοντάς τα.
Αποτελούν το 99% της διατροφής του.
Είναι η μόνη αρκούδα
με μια οστέινη άκρη στο πέλμα της, σαν αντίχειρας.
Τέλεια για να φτιάξει ένα μπαμπού χοτ ντογκ.
Η χορτοφαγική διατροφή μοιάζει αλλόκοτη επιλογή.
Τα πάντα εξελίχθηκαν για να τρώνε κρέας.
Αλλά μιας και υπάρχει αφθονία μπαμπού
και φύεται όλο τον χρόνο,
εδώ και εκατομμύρια χρόνια το γύρισαν στην ευκολότερη επιλογή.
Το πρόβλημα είναι
ότι η κοιλιά τους δεν έχει προσαρμοστεί πλήρως για να το χωνεύει.
Κι έτσι επιβιώνει μόνο
τρώγοντας πολύ.
Και σχεδόν τίποτε άλλο.
Αλλά όταν οι άνθρωποι αποψιλώνουν τεράστια δάση μπαμπού στην Ασία,
τα πάντα δεν έχουν τίποτα να φάνε
και οδηγήθηκαν στο χείλος της εξαφάνισης.
Μια τόσο εξειδικευμένη διατροφή είναι εξαίρεση.
Οι περισσότερες αρκούδες έχουν πιο περιπετειώδη γεύση.
ΜΙΝΕΣΟΤΑ, ΗΠΑ
Τα δάση στα καναδικά σύνορα
στεγάζουν δεκάδες χιλιάδες μαύρες αρκούδες.
Είναι μεσοκαλόκαιρο κι αυτή η μητέρα οδηγεί τα μικρά σε γιουρούσι για τροφή.
Τα κρατάει πίσω της με απαλά γρυλίσματα.
Είναι έξι μηνών και περίεργα.
Αλλά και αφελή.
Η μαμά πρέπει να είναι τα μάτια και τα αφτιά τους.
Το χαμηλό μουγκρητό της λέει
ότι κάτι τρέχει.
Ένα αρσενικό.
Μπορεί να σκοτώσει τα μικρά της
και να την αναγκάσει σε οίστρο.
Όταν γρυλίσει η μαμά, πρέπει να κρυφτούν.
Προειδοποιεί το αρσενικό,
αλλά αυτό δεν το πιάνει.
Το βηχαλάκι σημαίνει "σκαρφαλώστε".
Τώρα η μαμά πρέπει να κρατήσει την ψυχραιμία της
και να κρατήσει τη θέση της.
Μέχρι να καταλάβει το αρσενικό
ότι δεν αστειεύεται.
Από τότε που έφυγαν από τη φωλιά,
η μαμά ενθαρρύνει τα μικρά να σκαρφαλώνουν.
Απέδωσε.
Μέχρι να βεβαιωθεί ότι όλα είναι εντάξει,
θα μείνουν ψηλά.
Ευκαιρία για εξάσκηση στο σκαρφάλωμα,
ενώ η μαμά κλείνει λίγο τα μάτια. Της αξίζει.
Αλλά όχι για πολύ.
Έρχεται φθινόπωρο
κι η οικογένεια πρέπει να τραφεί.
Σε πιο εχθρικές περιοχές,
η εύρεση τροφής και νερού
είναι αγώνας ολοχρονίς.
ΑΝΔΕΙΣ, ΠΕΡΟΥ
Αυτές οι κορυφές φαίνονται ακατοίκητες.
Αλλά για μερικές διοπτροφόρες αρκούδες,
είναι το σπίτι τους.
Το μοναδικό είδος αρκούδας στη Ν. Αμερική.
Το αληθινό αρκουδάκι Πάντινγκτον.
Εδώ δεν χρειάζεται αδιάβροχο και καπελάκι.
Τα ψηλότερα βουνά εμποδίζουν τα σύννεφα…
δημιουργώντας μια έρημο σε υψόμετρο.
Μπορεί να κάνει οκτώ μήνες να βρέξει.
Αυτή είναι η μόνη φυσική πηγή σε ακτίνα μιλίων.
Μια πλούσια όαση.
Μπορεί να χαλαρώνει εδώ όλη μέρα.
Όταν ένα αρσενικό μονοπωλεί το λουτρό,
οι άλλοι πρέπει να είναι πιο εφευρετικοί.
Αυτή η μητέρα δείχνει στο μικρό της πώς ακόμα κι ένας κορμός
βοηθάει στην επιβίωση.
Με τα δυνατότερα σαγόνια για το μέγεθός της από κάθε αρκούδα,
το διαλύει εύκολα για να βρει μέσα την υγρασία.
Η τροφή και το νερό είναι τόσο σπάνια,
που πρέπει να κρατάει ενέργεια.
Να ξεκουράζεται συχνά.
Είναι πιο δροσερά ψηλά,
αλλά τα λεπτά δέντρα δεν έχουν καλή στήριξη.
Έτσι, κάνει κάτι που καμιά άλλη αρκούδα δεν μπορεί.
Φτιάχνει το κρεβάτι της.
Αυτή η ευφυΐα
τη βοηθάει μέχρι να επιστρέψουν οι βροχές.
Με φυσικό αερισμό.
Ωραίο και άνετο.
Το τέλειο μέρος για σιέστα.
ΑΛΑΣΚΑ, ΗΠΑ
Στον μακρινό βορά
η ζωή είναι λιγότερο ειρηνική.
Η κυρίαρχη Γκρίζλι.
Μετά την άνοιξη,
βάζει ένα κιλό την ημέρα.
Χρειάζεται το επιπλέον βάρος.
Μιας κι είναι μεγαλόσωμος και σκληρός, γίνεται το αφεντικό,
ελέγχει τα καλύτερα σημεία για τροφή και ζευγαρώνει με τα ντόπια θηλυκά.
Μετά από μια δεκαετία ηγεμονίας,
φαίνεται ότι χάνει τη γοητεία του.
Ένα μεγαλύτερο πρόβλημα
εμφανίζεται.
Ένα νεότερο αρσενικό που διαισθάνεται αδυναμία.
Το αφεντικό χρειάζεται να δείξει ποιος είναι στα θηλυκά
και να δείξει στον μικρό ποιος κάνει κουμάντο.
Το μάγκικο καουμπόικο περπάτημα.
Είναι για να δείχνει επιβλητικός.
Μόνο που
ο νέος είναι τεράστιος.
Αφού κοιτάζουν οι θηλυκές,
δεν μπορεί να κάνει πίσω.
Το γέρικο αφεντικό βγήκε νοκ άουτ.
Αλλαγή διεύθυνσης στο λιβάδι.
Με άμεση εκτέλεση.
Η βασιλεία του παλιού αφεντικού τελείωσε.
Το θηλυκό έκανε έξυπνη επιλογή,
επιλέγοντας μια δυνατότερη αρκούδα για πατέρα των παιδιών της.
Περνάει τις μεγάλες, ζεστές μέρες δρέποντας τους καρπούς του.
Αλλά πιο βόρεια,
το να βγάλεις το καλοκαίρι
είναι μεγάλος αγώνας.
Κάθε χρόνο, καθώς η Αρκτική γίνεται θερμότερη,
ο θαλασσινός πάγος υποχωρεί βορειότερα.
Οι πολικές αρκούδες ξεμένουν στην ξηρά, όπου υπάρχει ελάχιστη τροφή.
Λόγω της κλιματικής αλλαγής οι πάγοι λιώνουν νωρίτερα,
κι οι πολικές αρκούδες πεινούν περισσότερο καιρό.
Η μητέρα πρέπει να κάνει τα πάντα
για να μείνει ζωντανή η οικογένεια.
Ακόμα κι αν χρειαστεί να την οδηγήσει στον κίνδυνο.
Στην ακτή της βόρειας Αλάσκας,
οι φαλαινοθήρες για επιβίωση αφήνουν σωρούς κόκαλα.
Λόγω της πείνας,
οι αρκούδες έρχονται για να φάνε μαζί.
Ανέχονται η μία την άλλη… μέχρι ενός σημείου.
Η μαμά ξέρει ότι τα μικρά είναι ευάλωτα ανάμεσα σε δύσθυμους ενήλικες.
Αλλά η απειλή του λιμού είναι χειρότερη.
Τα μικρά πρέπει να μάθουν να τα βγάζουν πέρα
με άβολες καταστάσεις όπως αυτή
αν θέλουν να επιβιώσουν στα πιο ζεστά καλοκαίρια.
Παρ' όλα αυτά,
προβλέπεται ότι οι πολικές αρκούδες θα μειωθούν κατά ένα τρίτο
στις επόμενες δεκαετίες.
Δεν είναι οι μόνες που απειλούνται.
Έξι από τα οκτώ είδη αρκούδας
κινδυνεύουν με εξαφάνιση.
Η μεγαλύτερη απειλή
είναι η απώλεια φυσικού περιβάλλοντος.
Πολλές αντιμετωπίζουν διώξεις.
Δεν είναι αργά για να τις σώσουμε,
να προστατέψουμε την άγρια φύση που χρειάζονται…
και να βοηθήσουμε τις αρκούδες σώζοντας,
αποκαθιστώντας
και απελευθερώνοντάς τες.
Έχει αποδειχτεί ότι δουλεύει.
Προγράμματα εκτροφής και προστασία των δασών
διπλασίασαν τον αριθμό των άγριων πάντα.
Αν κάνουμε χώρο για τις αρκούδες,
η ευπροσάρμοστη φύση τους θα κάνει τα υπόλοιπα.
Υπό τον όρο ότι θα έχουν κάποιον
να τις καθοδηγεί.
Καθώς τα χρώματα του φθινοπώρου σαρώνουν τη Β. Αμερική…
οι μαύρες αρκούδες έχουν μία τελευταία δουλειά
για να ετοιμάσουν τα μικρά για τον χειμώνα.
Έχουν στόχο τις τροφές με πολλές θερμίδες.
Όταν είναι καλή η χρονιά, τα βελανίδια δίνουν υδατάνθρακες και λίπος.
Αλλά όταν υπάρχει λιγοστή τροφή στη φύση,
οι αρκούδες ψάχνουν τροφή…
στην πόλη
για να εκμεταλλευτούν τα αποφάγια μας.
Στην αστική ζούγκλα ή στην άγρια φύση,
οι αρκούδες στηρίζονται στην ευρηματικότητά τους
για να τραφούν το φθινόπωρο.
Όσο μεγαλύτερη η αρκούδα, τόσο πιο επικό το τσιμπούσι.
ΚΑΜΤΣΑΚΑ, ΡΩΣΙΑ
Οι καφέ αρκούδες,
οι πιο συνηθισμένες αρκούδες,
υπάρχουν σε όλη τη Β. Αμερική,
την Ευρώπη και την Ασία.
Οι μεγαλύτερες ζουν εκεί όπου υπάρχει άφθονη τροφή.
Υπάρχουν κάπου 10.000 σε αυτήν την ηφαιστειακή χερσόνησο.
Όμως σε λίγο, αυτός ο τόπος θα γεμίσει χιόνι
για έξι μήνες.
Για να επιβιώσει σε μια τόσο μεγάλη χειμερία νάρκη
πρέπει να διπλασιάσει το βάρος της.
Υπάρχει μόνο ένας τρόπος γι' αυτό.
Να ψαρέψει.
Κάθε χρόνο,
εκατομμύρια σολομοί σε αναπαραγωγή προσφέρουν άφθονη λεία.
Ένα μεγάλο αρσενικό καταβροχθίζει έως και 100.000 θερμίδες την ημέρα.
Όσο 300 τσιζμπέργκερ.
Ονομάζεται υπερφαγία.
Μπορούν να τρώνε
και να τρώνε
χωρίς να αισθάνονται χορτάτες.
Το εποχικό τσιμπούσι που αποθηκεύεται σε λίπος,
τροφοδοτεί τον μακρύ χειμώνα.
Κάθε αρκούδα ζει λίγο διαφορετικά.
Αλλά υπάρχει κάτι κοινό.
Ο χρόνος που περνούν οι μητέρες μεταδίδοντας δεξιότητες στους απογόνους…
κι οδηγώντας τα μικρά να περάσουν τις εποχές
είναι το μυστικό της επιτυχίας της αρκούδας.
Είτε είναι για να αντέξει σε αντίξοες ερήμους
ή να αντιμετωπίσει και πάλι τον αρκτικό χειμώνα.
Τα μικρά της μαύρης αρκούδας έβγαλαν την πρώτη τους χρονιά.
Πίσω στη φωλιά
με γεμάτες μπαταρίες…
βρίσκονται σε φάση αναμονής.
Ασφαλή και ζεστά,
θα κοιμηθούν μέχρι να έρθει η άνοιξη.
Κουρνιασμένα δίπλα στη μαμά.